rejauldu/bengali-wikipedia huggingface dataset:
ড্রাগন স্কুল (ইংরেজিতে: Dragon School) যুক্তরাজ্যের অক্সফোর্ডে অবস্থিত একটি বিদ্যালয়। স্কুলটি ১৮৭৭ সালে প্রতিষ্ঠিত হয়। সেসময় এটির নাম ছিল অক্সফোর্ড প্রিপারেটরি স্কুল। ড্রাগন স্কুল বিশেষভাবে আবাসিক বিদ্যালয় হিসেবে পরিচিত যদিও এখানে অনাবাসিক শিক্ষার্থীরাও অধ্যয়ন করে। প্রথমে কেবল ছাত্র ভর্তি করা শুরু করলেও বিদ্যালয়টি পরবর্তিতে ছাত্রী ভর্তি করা শুরু করে। ছাত্রীরা প্রথম ১৯৯৪ সালে আবাসিক শিক্ষার্থী হিসেবে ভর্তি হবার সুযোগ পায়।  এখানে ভর্তিচ্ছু শিক্ষার্থীদের কমপক্ষে আট বছর বয়েসী হতে হয়। ২০০১ সাগাদ বিদ্যালয়টির শিক্ষার্থী সংখ্যা ৮৪০।  ইতিহাস left|thumb|বার্ডওয়েল রোডে অবস্থিত ড্রাগন স্কুলের ভবন। ১৮৭৭ সালে প্রতিষ্ঠিত হয় ড্রাগন স্কুল, এসময় এটির নাম ছিল প্রিপারেটরি স্কুল বা লিনাম’স প্রিপারেটরি স্কুল। বিদ্যালয়টি মূলত অক্সফোর্ড বিশ্ববিদ্যালয়ের কয়েকজন শিক্ষক এক্ত্র হয়ে চালু করার উদ্যোগ নেয়। বিদ্যালয় প্রতিষ্ঠার উদ্দেশ্য ছিল অক্সফোর্ড বিশ্ববিদ্যালয়ের অধ্যাপকদের সন্তানদের উঁচু মানের শিক্ষা প্রদান করা।  ১৮৭৭ সালেই বিদ্যালয়টিতে শিক্ষাদান কার্যক্রম চালু হয়। তখন বিদ্যালয়টি অক্সফোর্ডের সেন্ট গাইলসে অবস্থিত ছিল। প্রতিষ্ঠার দুই বছরের মধ্যে বিদ্যালয়টি অক্সফোর্ডের ক্রিক রোডের একটি ভবনে স্থানান্তরিত হয়, যা তখন “স্কুল হাউস” নামে পরিচিত ছিল। ১৮৮৬ সালে চার্লস কটেরিল লিনাম প্রধান শিক্ষক হিসেবে দায়িত্ব গ্রহণ করেন। লিনাম সেসময় বার্ডওয়েল রোডের পাশে কিছু জমি ইজারা নেয়ার ব্যবস্থা করেন বিদ্যালয়টির নিজস্ব ভবন প্রতিষ্ঠার জন্য। বিদ্যালয়ের শিক্ষার্থীদের অভিভাবক ও স্থানীয় কিছু মানুষের অনুদানে প্রায় ৪০০০ পাউন্ড যোগাড় করা হল। জমি ইজারা নেয়ার এক বছরের মধ্যেই ভবন প্রতিষ্ঠা করা হয় এবং বিদ্যালয়টি নিজস্ব ভবনে স্থানান্তরিত হয়।  তথ্যসূত্র  বহিঃসংযোগ  The Dragon School website  বিষয়শ্রেণী:অক্সফোর্ডের বিদ্যালয় বিষয়শ্রেণী:দ্য ড্রাগন স্কুল, অক্সফোর্ডে শিক্ষিত ব্যক্তি বিষয়শ্রেণী:১৮৭৭-এ প্রতিষ্ঠিত শিক্ষাপ্রতিষ্ঠান
রানা প্লাজা হলো অ-মুক্তিপ্রাপ্ত একটি বাংলাদেশী চলচ্চিত্র। চলচ্চিত্রটি পরিচালনা করেছেন নজরুল ইসলাম খান এবং এম এ মাল্টিমিডিয়া হাউজের ব্যানারে প্রযোজনা করেছেন শামীমা আক্তার। ২০১৩ সালে সাভারের রানা প্লাজা ধসের ১৭ দিন পর ধ্বংসস্তূপ থেকে পোশাককর্মী রেশমাকে উদ্ধারের ঘটনা নিয়ে নির্মিত হয় চলচ্চিত্রটি। এতে রেশমা চরিত্রে অভিনয় করেছেন পরিমনি এবং তার বিপরীতে টিটু চরিত্রে অভিনয় করেছেন সাইমন সাদিক।   কাহিনি সংক্ষেপ  গ্রামের এক দরিদ্র পরিবারের মেয়ে রেশমা। তাঁকে ভালোবাসে প্রতিবেশী যুবক টিটু। কিন্তু টিটু তাদের চেয়ে অবস্থাপন্ন বলে তার প্রস্তাবে সায় দিতে চায় না রেশমা। টিটুও হাল ছাড়ার পাত্র নয়। এক দুর্ঘটনায় টিটু রেশমাকে উদ্ধার করে। তখন রেশমা সাড়া দেয় তার প্রস্তাবে।  এর কিছুদিন পর বিয়ে করে টিটু ও রেশমা। তারা ঢাকায় চলে আসে। তখন এক দুর্ঘটনায় আহত হয়ে কর্মক্ষমতা হারিয়ে ফেলে টিটু। পরিবারের দায়িত্ব মাথায় তুলে নিয়ে রেশমা যোগ দেয় এক পোশাক কারখানায়। রেশমার চাকরিতে যোগদানের ব্যাপারটি সহজে মেনে নিতে পারে না পুরুষশাসিত সমাজ। এ নিয়ে নানা জটিলতার মধ্যে ঘটে যায় রানা প্লাজার দুর্ঘটনা।  অভিনয়  সাইমন সাদিক - টিটু  পরিমনি - রেশমা বেগম  আবুল হায়াত  মিজু আহমেদ  কাবিলা  হাবিব খান  শিরিন আলম   নির্মাণ  ২০১৪ সালের জানুয়ারিতে চলচ্চিত্রটি নির্মাণ কাজ শুরু হয়।  নিষেধাজ্ঞা  প্রায় আট মাস সেন্সর বোর্ডে আটকে থাকার পর হাইকোর্টের রায় নিয়ে ১১ জুলাই ২০১৫ সালে ছবিটি ছাড়পত্র পায়। এরপর ছবির মুক্তির দিনক্ষণ ঠিক হয় ২০১৫ সালের ৪ সেপ্টেম্বর। তবে গার্মেন্ট মালিক লীগের রিট আবেদনের প্রেক্ষিতে ২৪ আগস্ট রানা প্লাজা ধসের ঘটনা নিয়ে নির্মিত এই চলচ্চিত্রটির প্রদর্শনী ও সম্প্রচারে ছয় মাসের নিষেধাজ্ঞা আরোপ করে উচ্চ আদালত। এরপর ২০১৫ সালের ৬ সেপ্টেম্বর চলচ্চিত্রটি প্রদর্শনী ও সম্প্রচারে উচ্চ আদালতের দেওয়া ছয় মাসের নিষেধাজ্ঞা খারিজ করে দেন সুপ্রিম কোর্টের আপিল বিভাগ। পরে নিষেধাজ্ঞা উঠে যাওয়ায় ছবিটি ১১ সেপ্টেম্বর মুক্তি দেয়ার প্রস্তুতি নেয় ছবিটির প্রযোজক ও পরিচালক। কিন্তু এর আগেই ১০ সেপ্টেম্বর আবারো নিষেধাজ্ঞার মুখে পড়ে ছবিটি।  ২০১৬ সালের ৫ জানুয়ারি ‘রানা প্লাজা’ প্রদর্শনের ওপর আবার নিষেধাজ্ঞা দেয় বাংলাদেশ সরকার। সরকারের তথ্য বিবরণীতে বলা হয়ে "সেন্সর আপিল কমিটি কর্তৃক জনসম্মুখে প্রদর্শনের উপযোগী নয় বলে বিবেচিত হওয়ায় চলচ্চিত্রটি সেন্সর সনদ বিহীন ঘোষণা করা হয়েছে"। ২০২১ অনুসারে চলচ্চিত্রটি এখনো মুক্তি পায়নি।  তথ্যসূত্র  বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী চলচ্চিত্র
thumb|ক্যারোলিন মওয়াথা  ক্যারোলিন মাওয়াথা ওচিয়েং ছিলেন একজন ৩৭ বছর বয়সী কেনিয়ার মানবাধিকার কর্মী। তিনি ডান্ডোরা সম্প্রদায় কেন্দ্রের প্রতিষ্ঠাতা ছিলেন (এই কেন্দ্রটি ডানডোরায় পুলিশ হত্যার ঘটনা তদন্ত করেছিল এবং নথি তৈরি করেছিল)। ২০১৯ সালের ৬ই ফেব্রুয়ারি তারিখে, তিনি নিখোঁজ হয়ে যান। ১২ই ফেব্রুয়ারি নাইরোবি শহরের মর্গে তাঁর মৃতদেহ পাওয়া গিয়েছিল। সেখানে এই মৃতদেহটি একটি অন্য নামে নিবন্ধিত ছিল। পুলিশ রিপোর্টে প্রমাণিত হয় যে তিনি ৭ই ফেব্রুয়ারি মারা গেছেন। ময়নাতদন্ত পরীক্ষায় জানা যায় যে তিনি রক্তক্ষরণ জনিত কারণে মারা গেছেন। বিপদজনক গর্ভপাতের ফলে তাঁর জরায়ুর পিছনের অংশ ফেটে রক্তপাত হয়েছিল। একটি পুরুষ ভ্রূণের অবশিষ্টাংশ তখনও তাঁর গর্ভে ছিল, যেটির একটি হাত ছিলনা।  মৃত্যু তাঁর বাবা এবং স্বামী সাংবাদিকদের বলেছিলেন যে তাঁরা পুলিশের বিবৃতি বিশ্বাস করেন না, কারণ তাঁরা জানতেন না যে ক্যারোলিন সন্তান সম্ভবা ছিলেন। দ্য ওয়াশিংটন পোস্টের প্যাট্রিক গাথারা উল্লেখ করেছেন যে, সন্দেহের যথেষ্ট কারণ ছিল, কারণ পুলিশ অতীতে অনেকবার মানবাধিকার রক্ষকদের হত্যাকাণ্ড ধামাচাপা দেওয়ার চেষ্টা করেছে। একটি দ্বিতীয়, স্বাধীন ময়নাতদন্ত মৃত্যুর কারণ নিশ্চিত করেছিল। কেনিয়ার অ্যামনেস্টি ইন্টারন্যাশনাল জানিয়েছিল: "যদি মওয়াথা রাষ্ট্রের হাতে নিহত না হয়ে থাকেন, তাহলে তাঁকে এমন একটি ব্যবস্থা দ্বারা হত্যা করা হয়েছিল যা নিরাপদ গর্ভপাত পরিষেবা প্রদানে ব্যর্থতার জন্য অপরিণত গর্ভপাত ক্লিনিকগুলির অস্তিত্বের অনুমতি দেয়।"  মৃত্যুর পরের ঘটনা ২১শে ফেব্রুয়ারি উহুরু পার্কের ফ্রিডম কর্নারে ক্যারোলিনের স্মরণসভা অনুষ্ঠিত হয়। সেখানে প্রধান বিচারপতি উইলি মুতুঙ্গা, রাজনীতিবিদ মার্থা কারুয়া এবং নাইরোবি মহিলা প্রতিনিধি এসথার পাসারিস উপস্থিত ছিলেন। ক্যাথলিক গির্জা গর্ভপাতের বিরোধী ছিল বলে গির্জার পক্ষ থেকে রিকুয়েম পরিষেবা (মৃতের আত্মার উদ্দেশ্যে গির্জায় প্রচলিত বিধিবদ্ধ উপাসনা) প্রত্যাখ্যান করা হয়েছিল। ২৩শে ফেব্রুয়ারি সিয়ায়া কাউন্টির অ্যাসেম্বো বে অঞ্চলে, ক্যারোলিনের পরিবারের বাড়ির কাছে, তাঁর শেষকৃত্য সম্পন্ন হয়েছিল। তিনি তাঁর দুই সন্তান ও স্বামীকে রেখে গেছেন।  গর্ভপাতের সঙ্গে জড়িত সন্দেহে আটজনকে গ্রেপ্তার করা হয়েছে। যদি মায়ের জীবনের ঝুঁকি না থাকে, তাহলে কেনিয়ায় গর্ভপাত অবৈধ। যে ক্লিনিকে পদ্ধতিটি সম্পাদিত হয়েছিল তাদের সেটি চালানোর অনুমতিপত্র ছিল না।  আরও দেখুন নিখোঁজ ব্যক্তির সমাধান করা মামলার তালিকা   তথ্যসূত্র   বিষয়শ্রেণী:দেশ অনুযায়ী মৃত্যু বিষয়শ্রেণী:পূর্বে নিখোঁজ ব্যক্তি বিষয়শ্রেণী:ফৌজদারি বিচারের নীতিশাস্ত্র বিষয়শ্রেণী:দেশ অনুযায়ী মানবাধিকার লঙ্ঘন
সুজা খন্দকার (২৮ জানুয়ারি ১৯৪১ – ২ মার্চ ১৯৯৭), ছিলেন একজন বাংলাদেশী অভিনেতা ও বিমান কর্মকর্তা।  জীবদ্দশায় তিনি চলচ্চিত্রের পাশাপাশি একাধারে মঞ্চ, বেতার ও টেলিভিশনে নাটক ও বিজ্ঞাপনে অভিনয় করেন।মঞ্চনাটক মুন্তাসিরের ফ্যান্টাসি, টেলিভিশনে প্রচারিত ধারাবাহিক সংশপ্তক, এইসব দিনরাত্রি, আজ রবিবার তার উল্লেখযোগ্য নাট্যকর্ম। চলচ্চিত্রে অভিনয় শুরু করেন ১৯৭২ সালে বাংলাদেশের প্রথম মুক্তিযুদ্ধভিত্তিক চলচ্চিত্র ওরা ১১ জন  দিয়ে। মজার চরিত্রে সাবলিল অভিনয়ের জন্য দর্শকপ্রিয় ছিলেন। বাংলাদেশের আকাশ পরিবহন সেবার সাথে তার নাম জড়িত। তিনি ও মিনা চৌধুরী, ১৯৭২ সালের ৪ ফেব্রুয়ারিতে চালু হওয়া  বাংলাদেশের একমাত্র সরকারি এবং জাতীয় পতাকাবাহী উড়োজাহাজ পরিচালনা সংস্থা বাংলাদেশ বিমানের প্রথম বাণিজ্যিক যাত্রার 'ফ্লাইট এটেন্ডেন্ট' ছিলেন।   অভিনয় জীবন  সুজা খন্দকার একাধারে মঞ্চ, বেতার, টেলিভিশন ও চলচ্চিত্রে বিভিন্ন চরিত্রে অভিনয় করেন। তিনি ঢাকা থিয়েটারের সাথে যুক্ত ছিলেন। দলটির প্রযোজিত মুনতাসির ফ্যান্টাসি  নাটকে মুন্তাসিরের চরিত্রে কাজ করেছিলেন। টেলিভিশনের বিভিন্ন নাটকে মজার চরিত্রে সাবলিল অভিনয়ের জন্য দর্শকপ্রিয় ছিলেন। 'সাদেক আলী' তার অভিনীত একটি প্রখ্যাত নাট্যচরিত্র। সংশপ্তক, এইসব দিনরাত্রি, ‘দূরে কোথাও, মোহর আলী, টেনশন, রূপনগর ও আজ রবিবার তার জনপ্রিয় ধারাবাহিক নাটকের অন্যতম। তিনি নাটক, চলচ্চিত্র ছাড়াও বিজ্ঞাপনে অভিনয় করেছেন। ইলিশ ধরা নিয়ে সচেতনতামূলক বিজ্ঞাপনের সংলাপ "ঝাঁকে ঝাঁকে জাটকা/কারেন্ট জালে আটকা" তার অন্যতম জনপ্রিয় সংলাপের একটি।  ১৯৭২ সালে ওরা ১১ জন-এ একজন পাকসেনার চরিত্র রূপায়নের মাধ্যমে তিনি চলচ্চিত্রে অভিনয় শুরু করেন। পায়ে চলার পথ, দেনা-পাওনা, সাধু শয়তান, সুজন সখি, সারেং বউ, তাসের ঘর, সখি তুমি কার, সুখের সংসার, এখনই সময়, পেনশন, তিনকন্যা, সাহেব, লালু সর্দার, বিক্ষোভ, তোমাকে চাই, দেনমোহর, মায়ের অধিকার, প্রিয় তুমি, শেষ সংগ্রাম তার করা উল্লেখযোগ্য চলচ্চিত্র।  ব্যক্তিগত জীবন  সুজা খন্দকার ব্রিটিশ ভারতের  বেঙ্গল প্রেসিডেন্সির অন্তর্ভুক্ত পাবনা জেলায় ১৯৪১ সালের ২৮ জানুয়ারি একটি বাঙালি মুসলমান পরিবারে জন্মগ্রহণ করেন। তিনি ঢাকা বিশ্ববিদ্যালয় থেকে বাংলা ভাষা সাহিত্যে স্নাতকোত্তর অর্জন করেন। তার মৃত্যু হয় ঢাকায়, ১৯৯৭ সালের ২ মার্চ।   তথ্যসূত্র    বহিঃসংযোগ        বিষয়শ্রেণী:১৯৪১-এ জন্ম বিষয়শ্রেণী:২০শ শতাব্দীর বাংলাদেশী অভিনেতা বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:বাংলাদেশী মঞ্চ অভিনেতা বিষয়শ্রেণী:পাবনা জেলার অভিনয়শিল্পী বিষয়শ্রেণী:১৯৯৭-এ মৃত্যু বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী টেলিভিশন অভিনেতা বিষয়শ্রেণী:বিমানবালা
প্যানটোপ্রাজল () হচ্ছে একটি প্রোটন পাম্প ইনহিবিটর যা গ্যাস্ট্রিক এসিড নিঃসরণ কমায়। এটি গ্যাস্ট্রইসোফ্যাজিয়াল রিফ্লাক্স ডিজিজ (GERD) এর ফলে সৃষ্ট ইসোফ্যাগাসের ক্ষয়কারী প্রদাহের স্বল্পমেয়াদী চিকিৎসায় ব্যবহার করা হয়। এছাড়া এটি জলিনজার-এলিসন সিনড্রোম-এর চিকিৎসাতেও ব্যবহৃত হয়।    কিছু সাধারণ পার্শ্বপ্রতিক্রিয়াসমূহ হলো মাথাব্যথা,  পাতলা পায়খানা, বমিভাব, পেটব্যথা, পেটফাঁপা, বমি, মাথা ঝিমঝিম, এবং অস্থিসন্ধিতে ব্যথা।(>২%)  দীর্ঘ মেয়াদে এটি ব্যবহার করলে পাকস্থলীর আবরণী কোষে প্রদাহ বা অ্যাট্রফিক গ্যাস্ট্রাইটিস হতে পারে ফলে শরীরে ভিটামিন বি-১২ ও ম্যাগনেসিয়ামের ঘাটতি দেখা দেয়। [Dr. John Cooke, chair of Methodist Hospital's cardiovascular services] [Houston Chronicle Health Zone dated Thursday, July 11, 2013 chron.com/refluxmeds] (Journal:  Circulation)  তথ্যসূত্র   বহিঃসংযোগ    Protonix (Pantoprazole Sodium) label   বিষয়শ্রেণী:প্রোটন পাম্প ইনহিবিটর বিষয়শ্রেণী:বেনজিইমিডাজল বিষয়শ্রেণী:অর্গানোফ্লুরাইড বিষয়শ্রেণী:ফাইজার মার্কা
পার্বতী অরুণ, যিনি তার মঞ্চ নাম নিধি অরুণ নামেও পরিচিত, একজন ভারতীয় অভিনেত্রী যিনি মালায়ালাম, তামিল, তেলুগু এবং কন্নড় চলচ্চিত্রে কাজ করেন।    কর্মজীবন  তিনি কেরলের ত্রিবান্দ্রমে অরুণ এবং মঞ্জুর ঘরে জন্মগ্রহণ করেন। তিনি শান্তিনিকেতন স্কুলে তার স্কুলজীবন সম্পন্ন করেন। তিনি চেম্বারাথিপু (২০১৭) চলচ্চিত্রের মাধ্যমে সমান্তরাল নারী প্রধান চরিত্রে তার চলচ্চিত্রে আত্মপ্রকাশ করেন। তিনি তার দ্বিতীয় সিনেমা, এন্নালুম শরৎ..? (২০১৮)-এ প্রধান নারী চরিত্রে অভিনয় করেছিলেন। তিনি গীতা (২০১৯) চলচ্চিত্রের মাধ্যমে তার কন্নড় অভিষেকের তিনটি গুরুত্বপূর্ণ মহিলা চরিত্রের মধ্যে একটিতে অভিনয় করেছিলেন। এরপর তিনি মৌনামে ইশতাম চলচ্চিত্রে প্রধান নারী চরিত্রে অভিনয় করেন। এর মাধ্যমে তার তেলুগু চলচ্চিত্রে অভিষেক ঘটে। তিনি কালিক্কুট্টুকার এবং ইরুপাথিয়াওন্নাম নুট্টান্ডুতে প্রধান ভূমিকার মাধ্যমে মালায়লামে ফিরে আসেন। তিনি ভেত্রির বিপরীতে মেমোরিজ চলচ্চিত্রে নায়িকা হিসেবে তামিল অভিষেক করতে চলেছেন। তার আরেকটি অপ্রকাশিত সিনেমা হল কন্নড় সিনেমা লঙ্কাসুরা।   চলচ্চিত্র তালিকা   বছরচলচ্চিত্রচরিত্রভাষাটীকা২০১৭চেম্বারাথিপূনীনা জ্যাকবমালয়ালমমালয়ালম অভিষেক২০১৮এন্নালুম সারথ..? এলিজাবেথ২০১৯গীতাগীতাঞ্জলি কন্নড়কন্নড় অভিষেকমৌনম ইষ্টমতেলুগুতেলুগু অভিষেককলিক্কোট্টুকারআঞ্জলিমালয়ালমইরুপাথিওনাম নুওট্টান্ডুমেরিন২০২০চেরাথুকলট্রিসাসেগমেন্ট : সমুহ্য পদম২০২২কাড়িমীনাতামিলতামিল অভিষেক২০২৩মেমোরিজতামিল২০২৪নজন কান্দাথা সারেমালয়ালম  কন্নড়   তথ্যসূত্র   বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:তিরুবনন্তপুরমের অভিনেত্রী বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি)
হারিস বা জারেশ ( ) বা বোকো বোকো অথবা হারিসা হল মাংসের সাথে মিশ্রিত, পাকা গম দিয়ে প্রস্তুত একটি খাবার। এটি প্রধানত বিভিন্ন জাতের বীজ থেকে উতপন্ন গম দিয়ে তৈরি করা হয়।   হারিস একটি জনপ্রিয় খাবার যা সমগ্র আরব বিশ্বে পরিচিত এবং সাধারণত রমজান মাসে পারস্য উপসাগরের উপকূলীয় অঞ্চলে অবস্থিত আরব দেশের রাজ্যেগুলিতে এই খাবার রান্না করে খাওয়া হয়। আশুরার সময় ইরাক, লেবানন এবং বাহরাইনে শিয়া মুসলমানরা এই খাবারটি রান্না করে খায়।  হারিস ( ) শব্দটি একটি আরবি শব্দ হারসা থেকে উদ্ভূত হয়েছে যার অর্থ হল থেতলানো বা থেতলে মাখা।   আর্মেনিয়ান উপাখ্যান অনুসারে আর্মেনিয়ার পৃষ্ঠপোষক সাধক, গ্রেগরি দ্য ইলুমিনেটর দরিদ্রদের জন্য ভালবেসে বিভিন্ন দানের আয়োজন করেছিলেন এবং খাবার সরবরাহ করছিলেন। ভিড় বাড়তে থাকায় লোকজনদের খাওয়ানোর জন্য পর্যাপ্ত ভেড়া ছিল না তাই রান্নার খাবারে গম যোগ করা হয়েছিল। তারা লক্ষ্য করলো যে গমগুলো রান্নার সময় কড়াইয়ের নিচে লেগে যাচ্ছে। সন্ত গ্রেগরি তখন খাবারটিকে ভালোভাবে নাড়তে পরামর্শ দিলেন। সেইসময় তিনি উচ্চারন করলেন হারেখ যার অর্থ নাড়া দেওয়া। এইভাবে হারেখ শব্দ থেকে থালাটির নাম হল হরিসা। তখন থেকেই হারিসাকে দাতব্য খাবার হিসেবে দান করে হয়ে আসছে।  পদটি ঐতিহ্যগতভাবে ইস্টারের দিনে পরিবেশন করা হয়। এটি এখনও সারা বিশ্বের অনেক আর্মেনিয়ান পরিবারের দ্বারা প্রস্তুত করা হয় এবং এটি আর্মেনিয়ার জাতীয় খাবার হিসাবে বিবেচিত হয়।   ইবনে সায়ার আল-ওয়াররাকের দশম শতকের একটি রান্নার বই কিতাব আল তাবিখ -এ হারিসের উল্লেখ আছে। Charles Perry, "Cooking with the Caliphs", Saudi Aramco World 57:4 (July/August 2006) full text  পাশাপাশি আল-বাগদাদির তের শতকের রান্নার বই কিতাব আল তাবিখ এবং ইবনে রাজিন আল-তুজিবি রচিত তের শতকের রন্ধন সম্পর্কীয় বই কিতাব আন্দালুস -এ হারিসের কথা নথিভুক্ত করা হয়েছে। আল-খিওয়ান ফি তাইয়্যিবাত আল-তাআম ওয়াল-আলওয়  নামক আরেকটি গ্রন্থে হারিসের কথা উল্লেখ করা হয়েছে।  হালিম নামক খাবারের উৎপত্তিও হারিস থেকে হয়েছে বলে ধারণা করা হয় ।    প্রস্তুতি  হারিস রান্না করার জন্য প্রথমে গম সারারাত ভিজিয়ে রাখতে হয়। তারপর মাংস এবং মাখন বা ভেড়ার লেজের চর্বি সহ সেটি জলে সিদ্ধ করা হয়। অবশিষ্ট তরল ছেঁকে ফেলা হয় এবং মিশ্রণটিতে স্বাদযুক্ত করতে মশলা যোগ করা হয়। হারিস দারুচিনি, চিনি এবং বিশুদ্ধ মাখন দিয়ে পরিবেশন করা যেতে পারে।   তথ্যসূত্র   বিষয়শ্রেণী:ইরাকি রন্ধনশৈলী বিষয়শ্রেণী:সিরীয় রন্ধনশৈলী বিষয়শ্রেণী:পাঞ্জাবি রন্ধনশৈলী বিষয়শ্রেণী:ফিলিস্তিনি রন্ধনশৈলী বিষয়শ্রেণী:লেবাননি রন্ধনশৈলী বিষয়শ্রেণী:লেভান্তনীয় রন্ধনশৈলী বিষয়শ্রেণী:কাশ্মীরি রন্ধনশৈলী বিষয়শ্রেণী:পাকিস্তানি রন্ধনশৈলী বিষয়শ্রেণী:জর্ডানি রন্ধনশৈলী বিষয়শ্রেণী:আমিরাতি রন্ধনশৈলী বিষয়শ্রেণী:আর্মেনীয় রন্ধনশৈলী বিষয়শ্রেণী:আরবি শব্দ ও বাক্যাংশ
ইমন সাহা (জন্ম: ১৬ অক্টোবর) একজন বাংলাদেশী সুরকার এবং সঙ্গীতশিল্পী। তিনি বাংলা টেকনো, লোকগীতি ও চলচ্চিত্রের গানের জন্য সমধিক পরিচিত। ২০১৩ সালে কুসুম কুসুম প্রেম চলচ্চিত্রের জন্য জাতীয় চলচ্চিত্র পুরস্কার শ্রেষ্ঠ সুরকার অর্জন করেন।   প্রাথমিক জীবন  ইমন ১৬ অক্টোবর (সাল জানা নেই) ঢাকায় জন্মগ্রহণ করেন। তার বাবার নাম সত্য সাহা, যিনি একজন বিখ্যাত লোক সঙ্গীত শিল্পী ও বাংলা চলচ্চিত্রের সংগীত পরিচালক।  ইমন তার শৈশব ঢাকাতেই কাটেন। তিনি সেন্ট জোসেফ উচ্চ বিদ্যালয় থেকে প্রাথমিক ও মাধ্যমিক শিক্ষা সমাপ্ত করেন। ছোটবেলা থেকেই সঙ্গীতের প্রতি ছিল তার প্রবল অনুরাগ।   সঙ্গীত   নেপথ্য গায়ক   চন্দ্রগ্রহণ (২০০৮)  কুসুম কুসুম প্রেম (২০১১)  ঘেটুপুত্র কমলা (২০১২)  পিতা (চলচ্চিত্র) (২০১২)  অল্প অল্প প্রেমের গল্প (২০১৩)  অন্তরঙ্গ  মন জ্বলে (২০১৩)  দেশা: দ্যা লিডার (২০১৪)  অগ্নি ২ (২০১৫)  কার্তুজ (২০১৫)   পুরস্কার ও সম্মাননা   বছর  পুরস্কারের নাম  পুরস্কারের ধরন  চলচ্চিত্র/গান  ফলাফল২০০৮  জাতীয় চলচ্চিত্র পুরস্কার  শ্রেষ্ঠ সুরকার  চন্দ্রগ্রহণ  ২০১১  জাতীয় চলচ্চিত্র পুরস্কার  শ্রেষ্ঠ সঙ্গীত পরিচালক  কুসুম কুসুম প্রেম ২০১২  জাতীয় চলচ্চিত্র পুরস্কার  শ্রেষ্ঠ সঙ্গীত পরিচালক  ঘেটুপুত্র কমলা ২০১২  জাতীয় চলচ্চিত্র পুরস্কার  শ্রেষ্ঠ সুরকার  পিতা ২০১৬  জাতীয় চলচ্চিত্র পুরস্কার  শ্রেষ্ঠ সঙ্গীত পরিচালক  মেয়েটি এখন কোথায় যাবে    আরো দেখুন    ইমন সাহা সুরারোপিত চলচ্চিত্র   তথ্যসূত্র    বহিঃসংযোগ       বিষয়শ্রেণী:চট্টগ্রাম জেলার সঙ্গীত পরিচালক বিষয়শ্রেণী:জীবিত ব্যক্তি বিষয়শ্রেণী:বাংলাদেশী গায়ক বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:বাংলাদেশী সুরকার বিষয়শ্রেণী:বাংলাদেশী হিন্দু বিষয়শ্রেণী:বাঙালি হিন্দু বিষয়শ্রেণী:শ্রেষ্ঠ সঙ্গীত পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:শ্রেষ্ঠ সুরকারের জন্য জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:২১শ শতাব্দীর বাংলাদেশী গায়ক
প্রভাষক হলো বিশ্ববিদ্যালয়ের একটি শিক্ষায়তনিক পদ। যদিও শব্দটির অর্থ বিভিন্ন দেশ কিছুটা পরিবর্তিত হয়। এটি সাধারণত একজন শিক্ষায়তনিক বিশেষজ্ঞকে বোঝায় যাকে পূর্ণ বা খণ্ডকালীন ভিত্তিতে পাঠদানের জন্য নিয়োগ করা হয়। তারা গবেষণা পরিচালনা করতে পারে।   তুলনা  সারণীটি ঐতিহ্যগত প্রধান সিস্টেমগুলির একটি বিস্তৃত ওভারভিউ উপস্থাপন করে, তবে এমন বিশ্ববিদ্যালয় রয়েছে যেগুলি এই সিস্টেমগুলি বা অন্যান্য শিরোনামের সংমিশ্রণ ব্যবহার করে। উল্লেখ্য, কমনওয়েলথ দেশের কিছু বিশ্ববিদ্যালয় কমনওয়েলথ ব্যবস্থার পরিবর্তে আমেরিকান পদ্ধতি গ্রহণ করে।  কমনওয়েলথ ব্যবস্থা মার্কিন ব্যবস্থা জার্মান ব্যবস্থা অধ্যাপক (চেয়ার) বিশিষ্ট অধ্যাপক বা সমমানের অধ্যাপক (অর্ডিনারিস, চেয়ার সহ W3, চেয়ার সহ C4 বা C3) পাঠক বা প্রধান প্রভাষক (প্রধানত ইউকে) বা প্রধান গবেষণা বিজ্ঞানী (প্রধানত জাতীয় ইনস্টিটিউট/ল্যাবরেটরি) / সহযোগী অধ্যাপক (অস্ট্রেলিয়া, এনজেড, ভারত, দক্ষিণ-পূর্ব এশিয়া, দক্ষিণ আফ্রিকা, আয়ারল্যান্ড) সম্পূর্ণ অধ্যাপক অধ্যাপক (অসাধারণ, W2, W3 চেয়ার ছাড়া, C3) সিনিয়র লেকচারার বা সিনিয়র গবেষণা বিজ্ঞানী (প্রধানত জাতীয় ইনস্টিটিউট/ল্যাবরেটরি) সহযোগী অধ্যাপক ড Hochschuldozent, Oberassistent, Akademischer Oberrat (W2, C2, A14) প্রভাষক বা উচ্চতর গবেষণা বিজ্ঞানী (প্রধানত জাতীয় প্রতিষ্ঠান/ল্যাবরেটরি) সহকারী অধ্যাপক ড জুনিয়র প্রফেসর, উইসেনশ্যাফটলিচার অ্যাসিস্টেন্ট, একাডেমিশার ইঁদুর (W1, C1, A13)   বৈশ্বিক ব্যবহার    অস্ট্রেলিয়া  অস্ট্রেলিয়ায়, প্রভাষক শব্দটি অনানুষ্ঠানিকভাবে যে কেউ বিশ্ববিদ্যালয়ে বা অন্য কোথাও বক্তৃতা পরিচালনা করে তাকে বোঝাতে ব্যবহার করা হয়। তবে আনুষ্ঠানিকভাবে একটি নির্দিষ্ট একাডেমিক পদকে বোঝায়। অস্ট্রেলিয়ার একাডেমিক র‍্যাঙ্কগুলি যুক্তরাজ্যের মতো।, যেখানে সহযোগী অধ্যাপকের পদটি যুক্তরাজ্যের বিশ্ববিদ্যালয়গুলিতে পাঠকের সমতুল্য। অস্ট্রেলিয়ার একাডেমিক স্তরগুলি হল (অ্যাকাডেমিক স্তরের ঊর্ধ্বগতিতে): (A) সহযোগী প্রভাষক, (B) প্রভাষক, (C) সিনিয়র প্রভষক, (D) সহযোগী অধ্যাপক এবং (E) অধ্যাপক৷    ভারত  ভারতে, কেউ ইউনিভার্সিটি গ্রান্ট কমিশন দ্বারা পরিচালিত কমবিলিটি টেস্টে উত্তীর্ণ হওয়ার পর একজন প্রভাষকের পদের জন্য সাক্ষাত্কারের জন্য উপস্থিত হতে পারে।   যুক্তরাজ্য  যুক্তরাজ্যে প্রভাষক শব্দটি অস্পষ্ট এবং এটি বেশ কয়েকটি শিক্ষায়তনিক পদকে অন্তর্ভুক্ত করে। মূল পার্থক্য হল স্থায়ী/ওপেন-এন্ডেড বা অস্থায়ী/নির্দিষ্ট-মেয়াদী লেকচারশিপের মধ্যে।   মার্কিন যুক্তরাষ্ট্র  মার্কিন যুক্তরাষ্ট্রে একাডেমিক প্রতিষ্ঠানে বিভিন্ন উপায়ে প্রভাষক শব্দটি ব্যবহার করে। তাই মাঝে মাঝে বিভ্রান্তি দেখা দেয়। শব্দটি বিস্তৃতভাবে কলেজ-স্তরের শিক্ষকদের বোঝায় যারা  একটা মেয়াদের জন্য যোগ্য  এবং তাদের কোনো গবেষণার বাধ্যবাধকতা নেই । অ-গবেষণা কলেজগুলিতে, শেষের পার্থক্যটি কম অর্থবহ হয়। যা প্রভাষক এবং অন্যান্য একাডেমিক অনুষদের মধ্যে মেয়াদের অনুপস্থিতিকে প্রধান পার্থক্য করে তোলে। বিশেষণ "অ্যাডজাংক্ট" (যা বেশিরভাগ একাডেমিক শিরোনাম পরিবর্তন করতে পারে। সাধারণত খণ্ডকালীন অবস্থাকে বোঝায়) থেকে ভিন্ন, বেশিরভাগ স্কুলে প্রভাষকের শিরোনাম ফুল-টাইম বনাম খণ্ডকালীন অবস্থার সমস্যাটিকে সম্বোধন করে না । ডান|থাম্ব| একজন ইরানী তরুণ সহযোগী অধ্যাপক, ইসফাহানের মোহাজের টেকনিক্যাল অ্যান্ড ভোকেশনাল কলেজে সি ল্যাঙ্গুয়েজ প্রোগ্রামিং এবং মাইক্রোকন্ট্রোলার পড়াচ্ছেন। ডান|থাম্ব| ফিনল্যান্ডের হেলসিঙ্কি ইউনিভার্সিটি অফ টেকনোলজিতে একটি গণিতের বক্তৃতা, দৃশ্যত লিনিয়ার বীজগণিত সম্পর্কে।   তথ্যসূত্র   বিষয়শ্রেণী:শিক্ষা কর্মী বিষয়শ্রেণী:শিক্ষা ও প্রশিক্ষণ পেশা বিষয়শ্রেণী:শিক্ষায়তনিক প্রশাসন বিষয়শ্রেণী:প্রভাষক
Indotyphlos porrectus বা সরু দুমুখো এনিম্যালিয়া রাজ্যের অন্তর্গত কর্ডাটা পর্বের প্রাণি। শ্রেণি রেপটিলিয়া অর্থাৎ এরা সরিসৃপ জাতীয়। বর্গ স্কুয়ামাটা এবং উপবর্গ সারপেন্টেস। এরা Typhlopidae" গোত্রের নিরীহ প্রজাতির সাপ। যাদেরকে অন্ধ সাপও বলা হয় (স্কোলোকোফিডিয়া)। এ ধরনের সাপের স্থানীয় আবাস দক্ষিণ এশিয়া মহাদেশে। এদের কোনো উপপর্বের খোঁজ এখন পর্যন্ত পাওয়া যায়নি।   ভৌগোলিক বিস্তৃতি  সরু দুমুখো সাপ সাধারণত বাংলাদেশ, ভারত, দক্ষিণের মায়ানমার, পাকিস্তান ও শ্রীলঙ্কায় দেখা যায়। McDiarmid RW, Campbell JA, Touré T (1999). Snake Species of the World: A Taxonomic and Geographic Reference, Volume 1. Washington, District of Columbia: Herpetologists' League. 511 pp.  (series).  (volume).  উক্ত প্রজাতির সাপের টাইপ এলাকা হলো কলকাতায়, পরিসনাথ পাহাড়ের পাদদেশে, দার্জিলিং এর তলদেশে রংগু উপত্যকায় এবং আগ্রার দক্ষিণে। (ভারতের দক্ষিণ ও পূর্বাংশ)McDiarmid RW, Campbell JA, Touré T (1999). Snake Species of the World: A Taxonomic and Geographic Reference, Volume 1. Washington, District of Columbia: Herpetologists' League. 511 pp.  (series).  (volume).  বর্ণনা সরু দুমুখো সাপ আকারে ছোট ও সরু। লেজসহ এটির দৈর্ঘ্য ২৮.৫ সেন্টিমিটার (১১.২ ইঞ্চি) এবং প্রস্থ ০.৫ সেন্টিমিটার (০.২০ ইঞ্চি)। শরীরে মোট ১৮ টি সারির মতো দাগ থাকে। পৃষ্ঠভাগ বাদামী অথবা কৃষ্ণরঙা। তুন্ড, চিবুক এবং পায়ুঅঞ্চল সাদা রঙের। Smith MA (1943). The Fauna of British India, Ceylon and Burma, Including the Whole of the Indo-Chinese Sub-region. Reptilia and Amphibia. Vol. III.—Serpentes. London: Secretary of State for India. (Taylor and Francis, printers). xii + 583 pp. (Typhlops porrectus, p. 46).  জনন  ডিম ফুটিয়ে এই প্রজাতির সাপ বংশ বৃদ্ধি করে। . www.reptle-database.org. }}  প্রতিশব্দ টায়ফলপ্স পোরেক্টাস- স্টলিকজকা, ১৮৭১ টায়ফলপ্স ম্যাকিন্ননি -ওয়াল, ১৯৯০  টায়ফল্পস ভেন্নিংগি - ওয়াল,১৯১৩  টায়ফলপ্স পোরেক্টা- কন্সট্যাবল, ১৯৪৯ টায়ফলপ্স পোরেক্টাস- হান,১৯৮০ ইন্ডোটিফ্লপ্স পোরেক্টাস,২০১৪ইন্ডটিফলপ্স পোরেক্টাস'' দ্বিপদ বিশিষ্ট বৈজ্ঞানিক নামটি দেন ফার্দিনান্দ স্টলিকজকা।  তথ্যসূত্র  বিষয়শ্রেণী:১৮৭১-এ বর্ণিত সরীসৃপ বিষয়শ্রেণী:পাকিস্তানের সরীসৃপ
সেউণ, সেবুণ, গাবলি রাজন্যবর্গ বা দেবগিরির যাদব রাজবংশ (আনু. ১১৮৭-১৩১৭ খ্রিস্টাব্দ) ছিল একটি মধ্যযুগীয় ভারতীয় রাজবংশ। এই রাজ্যের সর্বাধিক বিস্তৃতি ঘটেছিল উত্তরে নর্মদা নদী থেকে দক্ষিণে তুঙ্গভদ্রা নদী পর্যন্ত দাক্ষিণাত্য মালভূমির পশ্চিমাঞ্চল জুড়ে (অধুনা মহারাষ্ট্র ও উত্তর কর্ণাটক এবং মধ্যপ্রদেশ রাজ্যের কিয়দংশ)। রাজ্যের রাজধানী ছিল দেবগিরি (অধুনা মহারাষ্ট্রের ঔরঙ্গাবাদ জেলার দৌলতাবাদ)।  দেবগিরির যাদবেরা প্রথমে পশ্চিম চালুক্য রাজবংশের সামন্ত শাসক হিসেবে রাজত্ব করত। খ্রিস্টীয় দ্বাদশ শতাব্দীর মধ্যভাগ নাগাদ চালুক্যদের ক্ষমতা হ্রাসপ্রাপ্ত হলে যাদব রাজা পঞ্চম ভীল্লম স্বাধীনতা ঘোষণা করে। দ্বিতীয় সিংহনের রাজত্বকালে যাদব রাজ্য সমৃদ্ধির শিখরে আরোহণ করে এবং চতুর্দশ শতাব্দীর গোড়ার দিকে দিল্লি সুলতানি কর্তৃক বিজিত হওয়ার পূর্বাবধি এই রাজ্যের সমৃদ্ধি অব্যাহত থাকে।   তথ্যসূত্র    গ্রন্থপঞ্জি                         বহিঃসংযোগ    Miscellaneous inscriptions in Kannada from Yadava period  Bombay-Karnataka inscriptions: The Yadavas  Bombay-Karnataka inscriptions (volume III): The Yadavas    বিষয়শ্রেণী:ভারতের সাম্রাজ্য ও রাজ্য বিষয়শ্রেণী:কর্ণাটকের ইতিহাস বিষয়শ্রেণী:মহারাষ্ট্রের ইতিহাস বিষয়শ্রেণী:ভারতের রাজবংশ বিষয়শ্রেণী:হিন্দু রাজবংশ বিষয়শ্রেণী:চন্দ্রবংশ বিষয়শ্রেণী:মধ্যযুগীয় ভারত বিষয়শ্রেণী:৯ম শতাব্দীতে ভারতে প্রতিষ্ঠিত বিষয়শ্রেণী:চন্দ্রবংশ (রাজবংশ) বিষয়শ্রেণী:৮৫০-এ প্রতিষ্ঠিত বিষয়শ্রেণী:মধ্যযুগীয় সাম্রাজ্য ও ভারতের রাজ্য
উচ্চমানের চিত্র প্রয়োজন  নটর ডেম কলেজের কিছু ঐতিহাসিক গুরুত্ববাহী স্থাপনা ও স্থানের দৃষ্টিনন্দন চিত্র প্রয়োজন:  মাতা মেরি (সামনে থেকে স্পষ্ট ছবি, যেন কোলাজ ছবিটির ভেতরের আঁকা বিষয়গুলা স্পষ্ট দেখা যায়)  গাঙ্গুলি ভবনের সামনের ফাদার গাঙ্গুলির সংক্ষিপ্ত পরিচিতি  মারটিন হলের সামনে ফাদার মারটিনের স্মৃতি রক্ষার্থে স্থাপিত স্মৃতিফলক  হ্যারিংটন ভবনের নিচের কলেজের ভিত্তিপ্রস্তর  নাগলিঙ্গম গাছের খুব ভালো একটি ছবি  কাঠগোলাপ গাছ দুইটির ভালো মানের ছবি চিত্রগুলোকে দৃষ্টিনন্দন করতে প্রয়োজনে সম্পাদনা করা যেতে পারে, তবে তাতে যেন চিত্রের মান এবং বিষয়বস্তু (বিশেষত লেখা) কোনোভাবেই অস্পষ্ট বা পরিবর্তিত না হয়। সম্পাদনার বিষয়ে কমন্সের নীতিমালা বজায় রাখা জরুরি। প্রয়োজনবোধে কমন্সের গ্রাফিক ল্যাব সেবা ব্যবহার করা যেতে পারে।  ১২:২৫, ২৬ জুন ২০২১ (ইউটিসি)